भोपाल के गैर सरकारी संगठन ‘स्पंदन' ने यूनिसेफ मध्यप्रदेश के सहयोग से ‘नवजात शिशु देखभाल और टीकाकरण' पर धर्मगुरुओं के इस संवाद का आयोजन किया था। संवाद में लगभग 50 धर्मगुरु शामिल हुए। इसमें कहा गया है कि हिंदू, मुस्लिम, सिख, ईसाई, बौद्ध और जैन जैसे प्रमुख धर्मों और पंथों का प्रतिनिधित्व करने वाले गुरुओं ने सहमति व्यक्त की है। शिशु एवं मातृ मृत्यु दर को रोकने के लिए उनके स्वास्थ्य की देखभाल और पूर्ण टीकाकरण पर उन्होंने जोर दिया। साथ ही सहमति व्यक्त की कि उनके समुदायों में स्वास्थ्य के प्रति यह संदेश देने के लिए धार्मिक आस्था मंचों का सहयोग लिया जा सकता है। संवाद के निष्कर्ष में उन्होंने इस पहल में सरकार और कार्य कर रहे विभिन्न संगठनों को अपना अधिकतम सहयोग प्रदान करने के संकल्प पर हस्ताक्षर किए।